text: Hårde domme til narkoforbrydere
  16 januar 2013 kl. 16.18
  To mænd blev i dag i retten i Horsens idømt henholdsvis seks et halvt års fængsel og fem et halvt års fængsel for opbevaring og salg af amfetamin.
  Den ene - en 37-årig mand - var foruden salg af 904 gram amfetamin også tiltalt for at have opbevaret 1,7 kg amfetamin i et lager på Mosevej i Hedensted. Men det forhold har han nægtet, og det blev han også frikendt for, skriver Horsens Folkeblad.
  Når han alligevel får seks et halvt års fængsel skyldes det, at han har en reststraf på tre et halvt års fængsel fra en tidligere dom på syv års fængsel for salg af amfetamin og kokain. Den dom fik han i 2008.
  Den anden - en 40 årig mand - blev dømt for både de 409 gram amfetamin, der blev opbevaret i en høstak i en stald i Brædstrup og gravet ned på Sletkærvej i Brædstrup, og for at have opbevaret 1538 gram amfetamin, skriver Horsens Folkeblad
  Han har en reststraf af en narkodom på syv mdr., så derfor landede straffen på fem et halvt års fængsel.
  